**Základná škola s materskou školou Jána Vojtaššáka Zákamenné**

**Ulica Špitál 967/4, 029 56 Zákamenné**

[**www.zszakamenne.sk**](http://www.zszakamenne.sk)

**e-mail:** [**skola@zszakamenne.sk**](mailto:skola@zszakamenne.sk)

**tel. č.: +421 43 55 92 320**

## Názov projektu: *“Vzdelávaním bližšie k sebe a k prírode”*

## Trvanie projektu: 10/2023 – 4/2024

## Číslo rozhodnutia: 76474/2023

## Poradové číslo: 131

ZÁVEREČNÁ SPRÁVA

Základná škola s materskou školou J. Vojtaššáka Zákamenné sa v školskom roku 2023/24 uchádza o titul *Zelená škola*. Aj tento grant nám mal pomôcť naplniť túto víziu. V rámci projektu *“Vzdelávaním bližšie k sebe a k prírode”* sme sa snažili naplniť hlavné ciele projektu.

Ciele projektu:

* Vytvoriť pre učiteľov a žiakov našej školy podnetné prostredie pre vzdelávanie a výchovu k zdravšiemu životnému prostrediu, budovaniu vedomia udržateľnosti zdrojov a pod.
* Umožniť širšej verejnosti spolupracovať so školou na projektoch, ktoré napomáhajú zdravšej ekológii a zodpovednému správaniu sa k prírode.
* Rozšíriť zelené plochy v areáli školy;

K naplneniu týchto cieľov viedli všetky plánované aktivity.

Realizované activity:

* *Vznik enviroučebne* – vytvorením podnetného prostredia v interiéri školy sme chceli motivovať učiteľov a žiakov k aktívnemu vzdelávaniu o témach týkajúcich sa ekológie, environmentalistiky, zdravého životného prostredia a pod. Z učebne, ktorá slúžila raz ako sklad, inokedy ako náhradná učebňa pre MŠ sme vytvorili účelnú a príťažlivú odbornú učebňu, kde sa žiaci budú chcieť učiť aj experimentovať s problémami svojho životného prostredia. Enviroučebňu budeme využívať cez vyučovanie na environmentálne prierezové témy, krúžok "Enviráčik", ako aj na besedy/workshopy s odborníkmi na environmentalistiku či lesnú pedagogiku. Enviroučebňa bude slúžiť ako kmeňová učebňa v doobedných hodinách a ako odborná učebňa v poobedných hodinách.
* *Zatrávnenie holých plôch* – nové zelené plochy majú pôsobiť na náš ekosystém a vytvoriť zdravšie prostredie pre našich žiakov, zamestnancov a návštevníkov školy;
* *Vysádzanie živého plota* – má pomôcť vytvoriť ochrannú zelenú bariéru v najprašnejšom prostredí školy akou je parkovisko;

Prekážky, kvôli ktorým sme nerealizovali niektoré plánované aktivity:

* Zmena štatutárneho zástupcu – spôsobila zrušenie odstraňovania betónového plota pred budovou starej školskej budovy, kde bola pôvodne plánovaná výsadba živého plota;
* Nový navrhnutý projekt na rozšírenie priestorov školy – spôsobil, že sme nemohli odstrániť betónové štvorce, ktoré budú slúžiť ako podložie pre ťažkú techniku pri stavbe novej budovy;

Náhrada, ktorá bola realizovaná namiesto vzniknutých zmien:

* Zatrávnenie novej plochy pri telocvični – príloha 2;
* Výsadba živého plota na mieste, kde bol nedostatok zelenej plochy – pri parkovisku v školskom areáli – príloha 3;

Viac informácií ponúkame na našom školskom webe:

<https://zszakamenne.edupage.org/news/>

**PRÍLOHA 1**

**Učebňa v suteréne pred realizáciou**

****

****

****

****

**3D návrhy novej enviroučebne**

** **

** **

**PRÍLOHA 2**

**Zatrávnenie holých plôch**

** **

**PRÍLOHA 3**

**Vysádzanie živého plota**







  